Diari Oficial de la Generalitat Valenciana


Sumari del DOGV 3953, del 06-03-2001 (2001/1763)

Informació pública del programa per al desenvolupament de l'actuació integrada del sector UBZ-3 de les normes subsidiàries de Monforte del Cid.
-----------------------------------------------------------------------------------------------------------------------------------------------

### Dades del document

Número de DOGV
:   3953

Data del DOGV
:   06-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1763


Organisme emissor
:   Ajuntament de Monforte del Cid

Tipus de document
:   Anunci

Informació pública del programa per al desenvolupament de l'actuació integrada del sector UBZ-3 de les normes subsidiàries de Monforte del Cid. [2001/X1763]
  
El senyor Antonio Alcaraz Santamaría, en nom i representació de Residencial Orito, SL, ha presentat proposta d'alternativa tècnica del programa per al desenvolupament de l'actuació integrada del sector UBZ-3 de les normes subsidiàries de planejament municipal, situat a la partida d'Orito, integrat per la documentació següent:
  
- Homologació declarativa del sector.
  
- Pla parcial.
  
- Avantprojecte d'urbanització.
  
- Programa d'actuació.
  
De conformitat amb el que disposen els articles 45 al 47 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística:
  
Primer
  
Se sotmet a informació pública pel termini de 20 dies, comptador a partir de l'endemà de la publicació del present anuncio en Diari Oficial de la Generalitat Valenciana, la proposta presentada.
  
Segon
  
Durant el període d'informació pública podran presentar-se a l'Ajuntament al·legacions i alternatives tècniques a la proposta presentada, les quals podran ser objecte de consulta, i se n'escaurà la pròrroga per 20 dies addicionals si durant els 10 primers dies d'informació pública, cap persona es comprometera de presentar una alternativa tècnica substancialment distinta a la inicial i en prestara caució, i podran presentar-se proposicions juridicoeconòmiques durant els cinc dies següents al venciment del tràmit d'informació pública, en plica tancada, les quals hauran de contenir les determinacions assenyalades en els apartats C i D de l'article 32 de la Llei 6/1994, de la Generalitat Valenciana, Reguladora de l'Activitat Urbanística.
  
Tercer
  
Transcorreguts els anteriors terminis i a la vista de la documentació presentada, l'Ajuntament aprovarà el programa per a l'actuació integrada de què es tracta. En el mateix acte se'n podrà acordar l'adjudicació a favor de qui hagués formulat la proposició juridicoeconòmica i assumit l'alternativa tècnica més adequada per a executar l'actuació, segons disposa l'article 47 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Quart
  
Mitjançant la publicació de l'anunci d'informació pública del programa d'actuació integrada, i de conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se cita els propietaris afectats que puguen resultar desconeguts, s'ignore el lloc de la notificació o bé, intentada aquesta, no s'hagués pogut practicar, per tal que durant el termini assenyalat puguen formular les al·legacions que estimen pertinents.
  
Cosa que fem pública perquè en prengueu coneixement.